User:Sibani kolkata/sandbox

শক্তিপদ ব্রহ্মচারী (Shaktipada Brahmachari) অবিভক্ত শ্রীহট্টের হবিগঞ্জ মহকুমার সোনাইতা গ্রামে ১৯৩৭ সালের ২০ এপ্রিল জন্ম গ্রহণ করেন। দেশভাগের পর ১৯৫৬ সালে আসামের কাছাড় জেলার শিলচর শহরে চলে আসেন। এখানে কলেজে ও বিশ্ববিদ্যালয়ে পড়াশোনা, তারপর শিলচর গুরুচরণ কলেজে অধ্যাপনা করেন। শিলচর থেকে প্রকাশিত আধুনিক কাব্য আন্দোলনের  পত্রিকা 'অতন্দ্র'এর অন্যতম সম্পাদক ছিলেন। অনেক কবিতা লিখেছেন, গদ্যচর্চাও করেছেন নিয়মিত। প্রকাশিত কাব্যগ্রন্থের নাম---সময় শরীর হৃদয়, অনন্ত ভাসানে,কাঠের নৌকো, শ্রেষ্ঠ কবিতা, দ্বন্দ্ব অহর্নিশ, কবিতা সংগ্রহ। যুগ্মভাবেও তিনি কিছু কাব্য সঙ্কলন করেছিলেন, অরণ্যপুষ্প, ঈশানের পুঞ্জমেঘ,শিলচর সাতাশি। প্রকাশিত গদ্যগ্রন্থের নাম--- জলবন্দি ও অন্যান্য গদ্য। "শক্তিপদ ব্রহ্মচারী রোম্যান্টিক অথচ বস্তুবাদী কবি---ছন্দে তাঁর মত পাকা হাত বরাক উপত্যকার খুব কম কবিরই আছে।"(তপোধীর ভট্টাচার্য, ডিন, বাংলা বিভাগ, অসম বিশ্ববিদ্যালয়)। স্ত্রী-- বেলা ব্রহ্মচারী। ২০০৫ সালে শক্তিপদ ব্রহ্মচারী পরলোকগমন করেন।

তথ্যসূত্রঃ  বরাক উপত্যকার বাংলা কবিতা,সম্পাদনাঃ অমিতাভ দেবচৌধুরী ও তমোজিত সাহা Shaktipada Brahmachari, A Documentary on the Bengali poet---Youtube